Id-Deċiżjoni tal-Kummissjoni
tat-23 ta’ Frar 2000
li tirrikonoxxi fil-prinċipju l-kompletezza ta’ l-inkartamenti ssottomessi għal eżami dettaljat bil-ħsieb l-inklużjoni possibbli ta’ thiacloprid, forchlorfenuron, thiamethoxam fl-Anness I tad-Direttiva tal-Kunsill 91/414/KEE dwar it-tpoġġija fis-suq ta’ prodotti ta’ protezzjoni għal pjanti
(innotifikati bid-dokument numru C(2000) 474)
(Test b’rilevanza għaż-ŻEE)
(2000/181/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tpoġġija fis-suq ta’ prodotti ta’ protezzjoni għal pjanti [1], kif l-aħħar emendata bid-Direttiva tal-Kummissjoni 1999/80/KE [2], u b’mod partikolari l-Artikolu 6(3) tagħha,
Billi:
(1) Id-Direttiva 91/414/KEE (minn hawn ’il quddiem imsemmija "id-Direttiva") ipprovdiet għall-iżvilupp ta’ lista tal-Komunità ta’ sustanzi attivi awtorizzati għall-inkorporazzjoni fi prodotti ta’ protezzjoni għal pjanti.
(2) L-Applikanti sottomettew inkartamenti għal erba’ sustanzi attivi lill-awtoritajiet tal-Istati Membri bil-ħsieb li tinkiseb l-inklużjoni tas-sustanzi attivi fl-Anness I tad-Direttiva.
(3) Inkartament għas-sustanza attiva thiacloprid kien sottomess minn Bayer plc lill-awtoritajiet tar-Renju Unit fil-11 ta’ Settembru 1998.
(4) Inkartament għas-sustanza attiva forchlorfenuron kien sottomess minn SKW Trostberg AG lill-awtoritajiet Spanjoli fis-7 ta’ Diċembru 1998.
(5) Inkartament għas-sustanza attiva thiamethoxam kien sottomess minn Novartis Crop Protection AG lill-awtoritajiet Spanjoli fis-17 ta’ Marzu 1999.
(6) L-awtoritajiet imsemmija wrew lill-Kummissjoni r-riżultati ta’ eżami ta’ l-ewwel tal-kompletezza ta’ l-inkartament fir-rigward tar-rikjesti ta’ data u informazzjoni li jipprovdi għalihom l-Anness II u, mill-inqas għal prodott ta’ protezzjoni għal pjanti li fih is-sustanza attiva konċernata, fl-Anness III mad-Direttiva. Sussegwentement, skond id-dispożizzjonijiet ta’ l-Artikolu 6(2), l-inkartamenti (kienu ssottomessi mill-applikant lill-Kummissjoni u lill-Istati Membri oħra.
(7) L-inkartamenti għal thiacloprid, forchlorfenuron, thiamethoxam intbagħtu lill-Kumitat Permanenti dwar Saħħa tal-Pjanti fl-20 ta’ Lulju 1999.
(8) L-Artikolu 6(3) tad-Direttiva jirrikjedi li jkun ikkonfermat fil-livell tal-Komunità li kull inkartament għandu jitqies bħala li jissodisfa fil-prinċipju r-rikjesti ta’ data u informazzjoni li jipprovdi għalihom l-Anness II u, mill-inqas għal prodott wieħed ta’ protezzjoni għal pjanti li fih is-sustanza attiva konċernata, fl-Anness III mad-Direttiva.
(9) Konferma bħal din hija meħtieġa biex wieħed isegwi l-eżami dettaljat ta’ l-inkartament kif ukoll jagħti lill-Istati Membri l-possibilità li jagħtu awtoriżżazzjoni proviżorja lil prodotti ta’ protezzjoni għal pjanti li fihom din is-sustanza attiva b’rispett dovut tal-kondizzjonijiet preskritti fl-Artikolu 8(1) tad-Direttiva, u b’mod partikolari l-kondizzjoni li ssir stima dettaljata tas-sustanzi attivi u l-prodotti ta’ protezzjoni għal pjanti fir-rigward tar-rikjesti tad-Direttiva.
(10) Deċiżjoni bħal din ma tippreġudikax li data u informazzjoni addizzjonali jistgħu jintalbu minn għand l-applikant fejn ikun jidher matul l-eżami dettaljat li informazzjoni jew data bħal dawn huma rikjesti biex tittieħed deċiżjoni.
(11) Huwa mifhum bejn l-Istati Membri u l-Kummissjoni li r-Renju Unit għandu jsegwi l-eżami dettaljat għall-inkartament thiacloprid, li Spanja għandha ssegwi l-eżami dettaljat għall-inkartamenti forchlorfenuron u thiamethoxam.
(12) Ir-Renju Unit u Spanja għandhom jirrapportaw il-konklużjonijiet ta’ l-eżamijiet tagħhom akkompanjati b’kull xorta ta’ rakkomandazzjonijiet dwar l-inklużjoni jew le u kull xorta ta’ kondizzjonijiet marbutin magħhom lill-Kummissjoni kemm jista’ jkun malajr u l-iktar tard f’perijodu ta’ żmien ta’ sena. Wara li jiġi riċevut dan ir-rapport ta’ evalwazzjoni l-eżami ddettaljat għandu jissokta bil-kompetenza ta’ l-Istati Membri kollha fil-kwadru tal-Kumitat Permanenti dwar is-Saħħa tal-Pjanti.
(13) Il-miżuri li tipprovdi għalihom din id-Deċiżjoni huma skond l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DEĊIŻJONI:
Artikolu 1
L-inkartamenti li ġejjin jissodisfaw fil-prinċipju r-rikjesti għal data u informazzjoni li jipprovdi għalihom l-Anness II u, mill-inqas għal prodott wieħed ta’ protezzjoni għal pjanti li fih is-sustanza attiva konċernata, fl-Anness III mad-Direttiva, filwaqt li jitqiesu l-użijiet proposti:
1. L-inkartament sottomess minn Bayer plc lill-Kummissjoni u l-Istati Membri bil-ħsieb ta’ inklużjoni ta’ thiacloprid bħala sustanza attiva fl-Anness I mad-Direttiva 91/414/KEE u li ntbagħat lill-Kumitat Permanenti dwar is-Saħħa tal-Pjanti fil-20 ta’ Lulju 1999.
2. L-inkartament sottomess minn SKW Trostberg AG lill-Kummissjoni u l-Istati Membri bil-ħsieb ta’ inklużjoni ta’ forchlorfenuron bħala sustanza attiva fl-Anness I mad-Direttiva 91/414/KEE u li ntbagħat lill-Kumitat Permanenti dwar is-Saħħa tal-Pjanti fil-20 ta’ Lulju 1999.
3. L-inkartament sottomess minn Novartis Crop Protection AG lill-Kummissjoni u l-Istati Membri bil-ħsieb ta’ inklużjoni ta’ thiamethoxam bħala sustanza attiva fl-Anness I mad-Direttiva 91/414/KEE u li ntbagħat lill-Kumitat Permanenti dwar is-Saħħa tal-Pjanti fl-20 ta’ Lulju 1999.
Artikolu 2
Dan id-Deċiżjoni hija indirizzata lill-Istati Membri.
Magħmula fi Brussel, fit-23 ta’ Frar 2000.